Správa zo zahraničnej pracovnej cesty

1. Účastník ZPC: 
Ing. Juraj Lapin, DrSc., Úrad Slovenskej akadémie vied, Slovenská akadémia vied, Štefánikova 49, Bratislava

2. Zahraničná pracovná cesta:  
Štát/ miesto: Belgicko/ Brusel
Dátum: 09.02.-10.02.2015
Prijímacia organizácia: Európska komisia 
Účel cesty: 5. stretnutie národných delegátov a expertov Programového výboru H2020 - vesmír 
Financovanie cesty: cesta AUS Bratislava - Viedeň a späť hradená Ú SAV, ostatné cestovné a pobytové náklady hradené MŠVVaŠ SR

3. Rámcový program pobytu: 
9.2.2015
7.30 h - 15.35 h - cesta služobným autom Ú SAV Bratislava – Viedeň letisko, let Viedeň – Brusel, vlak Brusel letisko - Brusel 
10.2.2015
10.00 h - 18.00 h - účasť na rokovaní Programového výboru H2020 - vesmír, miesto rokovania: Albert Borchette Conference Centre, rue Froissart 36, 1040 Brusel
18.00 h - 22.20 h - vlak Brusel - Brusel letisko, let Brusel – Viedeň, cesta služobným autom Ú SAV Viedeň letisko - Bratislava

4. Správa z priebehu rokovania:
Dňa 10. februára 2015 sa v Bruseli konalo 5. stretnutie národných delegátov a expertov Programového výboru H2020 - vesmír. Hlavnými bodmi rokovania boli (1) implementácia pracovného programu 2014-2015, (2) Európske fondy pre strategické investície, (3) aktivity vesmírneho programu a (4) pracovný program 2016-2017.
1. Implementácia pracovného programu 2014-2015
Boli diskutované výsledky hodnotenia 571 projektov v rámci výzvy SME-instrument 2014 (fáza 2) a boli prezentované 3 najúspešnejšie projekty. V rámci výzvy Galileo 2014 sú na rezervnom liste dva projekty (5 LIVES a BELS), ktoré sú v tejto fáze pripravené na financovanie. V rámci výziev EO, PROTEC a COMPET je na rezervnom liste 5 projektov (SPICES, Hesperia, SEPHY, MaMMoTH-Up a C3PO).
EPIC - Electric Propulsion Innovation and Competitiveness. Koordinátorom projektu podaného v rámci COMPET-3-2014 je ESA a partnermi ASI, BELSPO, CDTI, CNES, DLR, UKSA, Eurospace a S4S. Cieľom projektu je zabezpečiť vedúce postavenie Európy v elektrických pohonoch a realizovať validáciu systémov na orbite. Elektrické pohony majú slúžiť na udržiavanie staníc a satelitov na obežných dráhach.
PERASPERA - projekt koordinovaný ESA , pričom partnermi sú národné komické agentúry UK Space Agency, CNES, DLR, ISA a CDTI. Je to projekt vesmírnych výskumných centier zameraný na robotické systémy, ktoré sú určené pre servis satelitov a planetárny výskum.
Priemerná veľkosť projektov:
2014: 42 projektov, 103,7 mil. EUR, priemerne 2,5 mil. na projekt.
2015: 35 projektov, 80,5 mil. EUR, priemerne 2,3 mil. na projekt.
Snaha je dosiahnuť 5,4 mil. EUR na projekt.

2. Európske fondy pre strategické investície
Plán šéfa Európskej komisie Jean-Claude Junckera vytvoriť balík investícií na podporu rastu a zamestnanosti sa priamo dotýka krátenia rozpočtu pre H2020 - vesmír vo výške 2,7 mil. na roky 2015-2018 a 11,8 mil. z rozpočtu 182,2 mil. plánovaného na H2020-vesmír.
3. Aktivity vesmírneho programu 
a) GNSS - zahŕňa 4 časti (výskum a vývoj, infraštruktúru, služby a aplikácie). Na GNSS je pre roky 2014-2020 indikatívny rozpočet 500 mil. EUR. Poslanie a služby H2020 GNSS boli spracované na základe roadmap (EGMER), výzvy Ideas 2013, workshopu 2014 a vstupov od riadiacej skupiny. Hlavným zámerom sú inovatívne koncepty, individuálne témy a navigačné signály. 
b) Copernicus - technická koordinácia ESA a verejné obstarávanie pre účely Copernicus a prevádzka Sentinel 1 a 2. EUMETSAT - prevádzka Sentinel 3, 4 5 a 6. Poskytuje 6 služieb: EEA - pozorovania Zeme, ECMWF - monitorovanie atmosféry a klimatické zmeny, Mercator Ocean - monitorovanie morí, FRONTEX - bezpečnosť, ochrana hraníc, EMSA bezpečnosť - pozorovania pobrežia, SatCen - bezpečnosť - podpora externých akcií.
c) SST  - space surveillance and tracking support framework - sieťovanie aktivít, upgrade a obnovenie senzorov SST.
d) Critical technologies processes - workshop plánovaný na 13.2.2015 
e) Ex-post evaluation of FP7 Space 
4. Správa vesmírnej riadiacej skupiny - predmetom rokovania boli priority. Priority nie sú predmetom konsenzuálnej dohody, je to proces zhora nadol a reflektuje politické aspekty. Navrhnuté aktivity sú Galileo, sociálne výzvy, medzinárodná spolupráca, existujú návrhy na kozmické počasie, vesmírne prieskumné misie a prístup do vesmíru. V oblasti vedúceho postavenia priemyslu je dôležitá podpora kľúčových oblastí (modelovanie, miniaturizácia, materiály, atď.) a produktom s vysokým TRL.
6. Pracovný program 2016-2017
Časový harmonogram:
január - apríl 2015 - príprava a diskusia pracovných balíkov
4. máj 2015 - finálna pracovná verzia pre DG-RTD
1. - 22. jún 2015 - konzultácie v Európskej komisii
13. - 31. júl 2015 - názory programového výboru
31. september 2015 - prijatie EK a publikovanie
Pracovný program:
•	Satelitná navigácia - Galileo a EGNOS - projekty by mali byť zamerané na inovatívne aplikácie v oblasti dopravy a masové trhové aplikácie. Strategicky program bude linkovaný k 2. generácii Galileo. Ďalšie výzvy budú na medzinárodnú spoluprácu, služby a infraštruktúru.
•	Pozorovania Zeme - služby pre verejný a súkromný sektor, infraštruktúra údajov, služby Copernicus a vývoj technológií satelitov Copernicus.
•	Ochrana európskeho majetku vo vesmíre a z vesmíru - kozmické smetie, ktoré je problémom pre nízke obežné dráhy, vesmírny pozorovací systém a kozmické počasie. Ďalšie výzvy sa budú týkať upgradu senzorov a vývoja nových senzorov pre tento účel.
•	Konkurencieschopnosť európskeho vesmírneho sektoru: technológia a veda - cieľom je ďalší rozvoj európskeho kozmického priemyslu, aby sa zabezpečila jeho nezávislosť a vývoj kritických vesmírnych technológií. Priestor je aj pre vesmírne technológie spôsobom bottom-up. V oblasti vyžívania vesmíru a výskumu sa uvažuje s integráciou vedeckých tímov a s využívaním vedeckých údajov v rámci medzinárodnej spolupráce. V oblasti vonkajších aktivít a komunikácie sa program zameriava na transfer technológií a business plány.
•	Rôzne - nástroje pre SME, inovácie, štúdie a evakuácie.

5. Odporúčané závery:
	Informovať o pripravovanom pracovnom programe H2020-vesmír na roky 2016-2017 zástupcov relevantných inštitúcií na Slovensku v rámci akcií organizovaných MŠVVaŠ SR. Podieľať sa na pripomienkovaní pracovného programu.

6. Prehľad prinesenej dokumentácie a miesto jej uloženia
	Prezentácie z 5. zasadnutia Programového výboru H2020 - vesmír sú uložené u národného delegáta a bude distribuovaná aj NCP pre vesmír.

7. Osobitne vyhodnotený očakávaný prínos ZPC
	Získané poznatky budú zároveň využité pri definovaní zámerov vesmírneho výskumu v SR. 

8. Spôsob zverejnenia výsledkov ZPC, prenos získaných informácií
Distribúciou cestovnej správy podľa rozdeľovníka, cestou internetu, využitie médií.

Súhlasím so zverejnením správy na internete

Správu vypracoval: Ing. Juraj Lapin, DrSc.
Dátum: 12.02.2015
Správu schválil: